དེ་ནས་སྨད་ཀྱི་བཙན་བཅུ་ནི། སྲོང་བཙན་སྒམ་པོ། གུང་རུ་གུང་བཙན། མང་སྲོང་མང་བཙན། འདུས་སྲོང་མང་རྗེ། ཁྲི་ལྡེ་གཙུག་བརྟན། ཁྲི་སྲོང་ལྡེའུ་བཙན། མུ་ནེ་བཙན་པོ། ཁྲི་ལྡེ་སྲོང་བཙན། ཁྲི་ལྡེ་གཙུག་བརྟན། འུ་དུམ་བཙན་པོ་བཅས་ཡིན་ནོ།། འདིར་བོད་ཀྱི་དེབ་ཐེར་ཡོངས་གྲགས་སུ། སྨད་ཀྱི་བཙན་དགུ་ཞེས་ལྷ་སྲས་དར་མ་འུ་དུམ་བཙན་པོ་མ་བགྲང་པ་ནི། ལོ་རྒྱུས་འབྲི་མཁན་ཚོའི་སེམས་ཁོང་དུ་ཡོད་པའི་ཆོས་ཞེན་ཀྱི་ཕྱོགས་ལྷུང་དེ་ཉིད་གསལ་བྱེད་ཙམ་ལས་རྒྱུ་མཚན་གཞན་མ་མཐོང་ཞིང་། བཙན་བཅུ་ཞེས་བགྲང་ན་ས་བཅད་ཀྱི་འགྲོས་བདེ་བ་སོགས་དགེ་མཚན་དང་། རྒྱུ་མཚན་གཞན་ཡང་མང་བས་འདིར་བཅུ་ཞེས་བགྲང་པ་ཡིན་ནོ།།